Diari Oficial de la Generalitat Valenciana


Sumari del DOGV 3674, del 26-01-2000 (2000/285)

ORDRE de 16 de desembre de 1999, de la Conselleria de Cultura, Educació i Ciència, per la qual s'atribuïx la denominació específica de Pintor Vilar a la Secció d'Educació Secundària de l'Institut d'Educació Secundària Vicente Blasco Ibáñez de València.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/285


Data del document
:   16-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament secundari

ORDRE de 16 de desembre de 1999, de la Conselleria de Cultura, Educació i Ciència, per la qual s'atribuïx la denominació específica de Pintor Vilar a la Secció d'Educació Secundària de l'Institut d'Educació Secundària Vicente Blasco Ibáñez de València. [2000/M285]
  
El Consell Escolar de la Secció d'Educació Secundària de l'IES Vicente Blasco Ibáñez de València va aprovar, el dia 21 d'abril de 1999, sol·licitar la denominació específica de Pintor Vilar per al citat centre. La dita proposta va ser aprovada per unanimitat pel Consell Escolar Municipal, en la sessió celebrada el dia 30 de juny de 1999, i disposa de l'informe favorable de la Inspecció Educativa de la Direcció Territorial de Cultura i Educació de València.
  
José Vilar i Torres va nàixer a València en l'any 1828. Va ser catedràtic de l'Escola de Belles Arts de Sant Carles de València en 1891. Destacà fonamentalment com a paisatgista. Va morir en l'any 1904.
  
L'Ordre de 31 de juliol, de la Conselleria de Cultura, Educació i Ciència (DOGV de 20.08.1998), per la qual es regulen les seccions dels instituts d'Educació Secundària, en la disposició addicional primera establix que quan en una mateixa localitat hi haja dos o més seccions, es podrà assignar denominació específica a dits centres. Així mateix, en la disposició addicional segona s'establix que en allò no previst específicament, les seccions es regiran per la normativa aplicable als instituts d'Educació Secundària.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.
  
L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, després de la consulta al consell escolar municipal corresponent o, si no, al ple de l'ajuntament al qual pertanyen. Així mateix, el punt 2 del citat article establix que una vegada creat l'institut, el consell escolar podrà proposar a la citada conselleria la denominació específica, després de l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Pintor Vilar a la Secció d'Educació Secundària, codi 36200522, de l'Institut d'Educació Secundària Vicente Blasco Ibáñez de València.
  
Disposició addicional
  
La dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació.
  
València, 16 de desembre de 1999
  
El conseller de Cultura, Educació i Ciència,
  
MANUEL TARANCÓN FANDOS